Ved Fiskebæk overraskedes jeg ved at træffe en Bevoksning 
for en væsentlig Del bestaaende af velvoksne Hvidgraner, hvad jeg 
ellers ikke har set i denne Egn af Sjælland, og det viste sig, lige¬ 
som alle Vegne i Jylland, at Musene i særlig Grad ynder dette 
Naaletræs Kogler; thi der fandtes Masser af gnavede Hvidgran¬ 
kogler, men blot en eneste, tilmed kun lidt gnavet Rødgrankogle, 
skønt der laa mange af denne Slags Kogler paa Jorden. Ogsaa 
under den enkelte Række Hvidgraner i Udkanten af Slagslunde 
Skov var der i de mange gnavede Kogler et talende Vidnesbyrd 
om, i hvor høj Grad Musene ynder Hvidgranens Frø. Jeg har nu 
undersøgt et stort Antal Hvidgranplantninger af forskellig Størrelse, 
fra hele Skove til mogle faa Træer, og kun to Steder forgæves søgt 
efter musegnavede Kogler; det ene var en Have i Nordjylland, det 
andet en Have i Nordsjælland; begge Steder holdtes der Katte, 
derfor var der ingen Mus — og følgelig heller ingen Hvidgran¬ 
kogler gnavede. 
7. Hvilke er de Mus, der gnaver Kogler? 
At Skovmus (Mus sylvaticus) og Sydmarkmus (Arvicola 
arvalis) gnaver Fyrrekogler, er oplyst af Altum (jfr. nærværende 
Afhandling S. 81), og at Rød mus (Hypudæus glareola) gnaver 
Fyrrens Kogler, medens de endnu sidder paa Træerne, har Boas 
eftervist, ligesom Boas har faaet en fangen Rødmus til at gnave 
en Fyrrekogle, der ikke sad fast ved Grenen (jfr. S. 85—86). 
Hvad det kan være for Mus, der gnaver Grankogler (og Lærke¬ 
kogler), udtaler Boas en Formodning om i følgende Vendinger: x ) 
„Efter at vi have set, hvorledes Rødmusen behandler de fast¬ 
siddende Fyrrekogler, ligger det nær at formode, at det — foruden 
Egernet — er den, der begnaver Koglerne paa den beskrevne 
Maade. Noget Bevis herfor kan jeg dog ikke levere; de Forsøg, 
jeg gjorde, med at lade Rødmus gnave Gran- og Lærkekogler, 
gave det Resultat, at Koglerne bleve meget uregelmæssigt begna¬ 
vede, i Almindelighed bleve kun Enderne af Kogleskællene af¬ 
gnavede, saaledes at den største Del af dem sad tilbage; kun paa 
en af de af mine Rødmus gnavede Grankogler og paa en af Lærke- 
*) Musene i vore Skove, S. 30—31. 
